**Stian Lindaas Kristoffersen** (født 24. desember 1970 i Porsgrunn) er en norsk heavy metal-trommeslager. 

Hans hovedband er det progressive metal bandet Pagan's Mind, som han var med på å starte i 2000. Stian har også spilt trommer for Jorn, Firewind, Dimension F3H, Trivial Act, blant andre.
  

Han vokste opp i Oklungen i Porsgrunn kommune. Sitt første trommesett fikk han av sine foreldre da han var 5 år gammel. Da han var 8 år, ble han med i Langangen skolekorps som trommeslager til han nærmet seg 20-årene. De siste 6 årene var han også trommelærer der.  I tillegg til trommer lærte han å spille gitar og tok også pianotimer. 
  

Han var med på å forme sitt første heavy metal-band, Essex, i 1983 sammen med Steinar Gundersen. De to fulgte hverandre i en rekke ulike band frem til 1992. Det siste av dem var et teknisk metal-band ved navn King's Quest fra 1988-1992. 

I 1993 ble Kristoffersen med i bandet Sunset Strip, sammen med Øyvind Vang, Nils K. Rue og Thorstein Aaby. Bandet skiftet senere navn til Silver Spoon. Etterhvert endret bandet stil, og deretter også navn, og ble til Pagan's Mind i år 2000. Med i bandet kom da også Jørn Viggo Lofstad, Ronny Tegner og Steinar Krokmo. Det har siden vært hans hovedband. Fra 1998 var han med i et prog metal-bandet Trivial Act, hvor han spilte sammen med Steinar Krokmo for første gang. De er fremdeles med i bandet, men det har lite aktivitet. 

I 2002 ble han med i black metal-bandet DIMENSION F3H. Her spilte han også sammen med Krokmo. Fra 2003-2006 var han med i bandet Firewind sammen med Gus G. I tillegg var han i en periode fra 2003 med i det norske Jorn. 

Siden 2013 har Kristoffersen vært med i det amerikanske heavy metal-prosjektet Chastain.

Diskografi
----------

### Pagan's Mind

* 2000: *Infinity Divine*
* 2002: *Celestial Entrance*
* 2005: *Enigmatic: Calling*
* 2007: *God's Equation*
* 2009: *Live Equation* (CD+DVD)
* 2011: *Heavenly Ecstasy*
* 2015: Full Circle - Live At Center Stage (CD+DVD/BlueRay)

### Jorn

* 2004: All for You / Faces / Out to Every Nation
* 2004: Out to Every Nation
* 2006: The Duke (spor 3, 7 og 10)
* 2007: The Gathering (spor 1, 4, 6, 14 og 16)
* 2007: Unlocking the Past (spor 2, 7 og 8)
* 2010: Dio (Spor 12)

### Chastain

* 2013: Surrender to No One
* 2015: We Bleed Metal

### Andre band

* 2003: Dimension F3H - Reaping the World Winds
* 2003: Firewind - Burning Earth
* 2005: Firewind - Forged by Fire
* 2005: Kinrick - Sense Your Darkness
* 2018: Marius Danielsen's Legend of Valley Doom - Legend of Valley Doom Part 2
* 2018: PelleK - Absolute Steel

Referanser
----------

1. ↑  «Pagan's Mind, Stian». Besøkt 31.10.2019.
2. ↑  «Pagan's Daily». Arkivert fra originalen 30. oktober 2019. Besøkt 31.10.2019.

Eksterne lenker
---------------

* Nettsted for Pagan's mind
* Stian på MySpace

| * v
* d
* r
Jorn |
| --- |
| Medlemmer | 

|  |  |
| --- | --- |
| Nåværende | Jørn Lande **·** Jgor Gianola **·** Tore Moren **·** Nic Angileri **·** Willy Bendiksen |
| Tidligere | Jørn Viggo Lofstad **·** Sid Ringsby **·** Magnus Rosén **·** Morten Skaget **·** John Macaluso **·** Jan Axel Blomberg **·** Stian Kristoffersen **·** Dag Stokke |

 |
| Studioalbum | *Starfire* **·** *Worldchanger* **·** *Out to Every Nation* **·** *The Duke* **·** *Lonely are the Brave* **·** Spirit Black |
| Andre utgivelser | *The Gathering* **·** *Dukebox* **·** *Unlocking the Past* **·** *Live in America* **·** *Live in America* |
| Relaterte artikler | Masterplan **·** Millenium **·** Beyond Twilight **·** ARK **·** Vagabond **·** The Snakes **·** Allen / Lande **·** Yngwie Malmsteen **·** Wild Willy’s Gang **·** Mundanus Imperium |

|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz **·** Discogs
 |